Ciolacu, despre acuzaţiile că s-ar fi opus înscrierii Alianţei Dreapta Unită: Din BEC fac parte şapte judecători de la Înalta Curte. S-a apucat Ciolacu să-i sune pe cei şapte? Nu ştiu cum îi cheamă / Ce amestec să am eu?
Marcel Ciolacu a respins acuzaţiile aduse de reprezentanţii Alianţei Dreapta Unită că s-ar fi opus înscrierii acesteia la Biroul Electoral Central şi a afirmat că din BEC fac parte şapte judecători de la Înalta Curte. El a menţionat că nu s-a apucat să îi sune pe cei şapte judecători, că nu ştie cum îi cheamă şi a negat orice amestec în această chestiune, transmite News.ro.
Marcel Ciolacu a fost întrebat duminică, la Digi 24 cum comentează acuzaţiile care i-au fost aduse de reprezentanţii Alianţei Drepta Unită după ce Biroul Electoral Central a respins înscrierea acesteia.
"Nu am comentat niciodată, de când sunt om politic, nicio decizie a niciunui magistrat. Nici o decizie a Curţii Constituţionale. Aşa se apără statul de drept. Cei care acuzau până acum că PSD-ul acoperă corupţii, că PSD-ul nu ştiu ce face, că PSD-ul… Nu poţi toată viaţa ta, nu poţi să fii liderul opoziţiei doar prin ură şi doar să fii contra PSD-ul. Trebuie să şi construieşti ceva. Au avut posibilitatea să construiască alături de PNL timp de opt luni sau cât a durat marea coaliţie de dreapta. Şi am văzut ce a rămas în urmă, un dezastru, zero fonduri europene, un PNRR pe care trebuie să-l negociem încontinuu, niciun kilometru de autostradă", a explicat Ciolacu.
El a menţionat că nici nu ştie cum îi cheamă pe judecătorii de la Înalta Curte care fac parte din Biroul Electoral Central.
"Din Biroul Electoral Central fac parte şapte judecători de la Înalta Curte. S-a apucat Ciolacu să-i sune pe cei şapte? Nu ştiu cum îi cheamă, doamnă. (…) Se face prin vot. Nu am vorbit cu reprezentantul PSD să-mi spună. Fiecare îşi face treaba lui. Dacă el a sesizat un lucru, cei şapte judecători de la Înalta Curte au decis. Adică PSD-ul nu mai are voie să sesizeze o ilegalitate?", a mai afirmat Ciolacu.
Întrebat de ce este o ilegalitate, liderul PSD a răspuns: "Păi nu ştiu. Dacă decizia e a judecătorilor, eu de unde să ştiu? Eu sunt judecător, fac parte din BEC? Dacă făceam parte din BEC, veneam la dumneavoastră şi vă explica în speţa detaliată".
Ciolacu a mai fost întrebat dacă nu are niciun amestec în toată această poveste.
"Dar ce amestec să am? Eu nu mai am voie, PSD-ul nu mai are voie să spună, domnule, greşiţi? Dom'le, aţi încălcat legea? De ce? Ei au dreptul să spună, doamna Clotilde să urle peste tot, să spună că justiţia e aservită, că nu sunt penalii, că domnul Voiculescu nu a furat vaccinuri. Dom'le, ce trăim noi? Mai vor fără penalii în funcţii publice sau nu? Mai vor acel referendum? Eu o să le propun colegilor mei de la Senat să voteze, să ţinem referendum. Să vedem ce spun românii. Nu poţi când îţi convine să ai un discurs şi când ţi se întâmplă ţie, să spui domnul e aservită justiţia", a mai transmis Marcel Ciolacu.
Citește și
BREAKING Alianța USR PMP Forța Dreptei a fost respinsă de Biroul Electoral Central/ Reprezentantul PSD în BEC a cerut ca Dreapta Unită să nu fie înregistrată/ Susținătorii celor trei partide, chemați duminică în Piața Universității pentru semnături/ Reacțiile liderilor alianței
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank